section_heading: Uvodni obredi
paragraph_text: 230px|minijatura|desno|[[Paolo de San Leocadio: Krist s hostijom]] Uvodni obred počinje ulazom pjesmom, znakom križa i svećenikovim pozdravom okupljenim vjernicima. U pokajničkom činu, vjernici priznaju svoje grijehe, kako bi mogli slaviti sveta otajstva. Moli se molitva za oproštenje: "Gospodine, smiluj se! Kriste smiluj se! Gospodine smiluj se!". Nedjeljom izvan korizme i došašća, svetkovinama i blagdanima pjeva se ili govori svečana molitva: "Slava Bogu na visini". Običnim se danom izostavlja. Svećenik na kraju uvodnog obreda moli zbornu molitvu.